Morsige Merrie bak Piesangbrood | Karinsegriffels
Desember 24, 2016 ~ Karinsegriffels
‘n Whatsapp aan my sus vanoggend. Mens skryf mos anders vir jou bloedfamilie kom ek agter. ‘Hey big Sista! Ek dink sommer vanoggend aan jou. Ek probeer om ‘n piesangprood te bak toe ek effe jammer voel vir die drie
Piesangbrood gebak in Ma se stokou broodpanne. Ma se teekoppie. Boompie en bling – dis mos Kersfees. Blomme vir Ma.
papperige piesangs. Te jammer om hul weg te gooi. Dis mos kos. Ek maak myself sommer moeg met hierdie tipe goed. Uitgeput sê ek jou.
Minus ‘n resep – toe maar sommer eers als geneuk in ‘n bak soos ek goedgedink het. Meel. Eiers. Bakpoeier. Stewige skoot melk. Zhoersh zhoersh eers met die aartappelmasher en toe met Ma se stokou klitser. Toe met miss google gecheck of ek dalk nog iets moet bysit. Toe sien ek mens room eintlik botter en suiker saam – ‘n stappie wat ek op daai stadium uitgelos het. Toe zhoersh ek maar bietjie margerien en suiker as ‘n troosprys by maar toe die spulletjie te slap lyk na my sin, toe sommer nog ‘n driekwart koppie gesifte meelblom om op te maak vir die eerste 2 koppies wat ongesif ingeneuk is. Klonte jy weet mos. Ek kon nie vanilla essence kry nie en sit toe sommer twee oorlooptelepels amandel essens in. Toe kry ek die vanilla agter die meelblik toe dag ek sjym en sit ‘n plat teelepel en nog ‘n blerts in. Ek kon nie fynsout kry nie. Toe maar sommer die grinder gegryp en sulke groot soutklonte ingegrind. Uiteindelik toe als klaar is toe begin die soektog na Ma se twee afgeleefde broodpanne. Elke kas deur 6 keer oopgemaak. Op hurke met onwillige seer knie gebuk om diep agter in kaste te kyk. Uiteindelik kom kyk Blompot hoekom die kasdeure so kap asof Ma effe moerig is. Toe vind sy dit – feitlik onder my neus – Pft.
Die stokou panne is net met n lappie uitgevee om nie Ma se aangebrandsels te ontstig nie en maar 2 stukke skeefgeskeurde waspapier ingesit. Die kombuis het soos ‘n oorlog gelyk – ek weet nie hoe ek dit regkry nie maar ek sien Blompot het ook hierdie geen van haar Ma geërf. Bietjie morsig in die kombuis.
Twee broodjies in die oond. Kombuis uit-ein-de-lik aan die kant. Ugh! Nou wag ek maar.’
En so is ek toe so in my skik met my broupogingkie wat toe heel lekker smaak, dat ek gevoel het dit verdien ‘n kiekie. Vir Ma wat in die Hemel is en na wie ek Kersfees erger verlang as ander tye. Sien Ma? Ek het die broodpanne gebruik en hul werk soos soos ‘n droom.
Geseënde Kersfees aan iedeer en elk wat hier beland en my griffelbrousels lees.
Vrede en liefde is seker die grootste geskenke in my opinie.
Mag dit jou omsingel.
< Previous Dawid en sy Wortels
Next > 2017 – My Short en Sweet Wens
2 thoughts on “Morsige Merrie bak Piesangbrood”
Desember 26, 2016 om 9:10 vm
Dit was my tweede kersfees sonder my ma. My ma was net so onhandig in die kombuis soos ek, dus het ek maar na ou fotos gekyk om my te troos. Geniet die piesangbrood!
Desember 26, 2016 om 10:03 vm
Ma het nie juis koek gebak nie maar haar brode en beskuit het almal vermurwe tot beswyning. Ek droom steeds oor haar vyekonfyt. Dis 7 jaar sonder Ma en my ou hart verlang Kerstye erger as ander tye.